open-index/open-wikipedia-markdown huggingface dataset:
Rob Rensenbrink

**Pieter Robert ”Rob” Rensenbrink** (3. heinäkuuta 1947 Amsterdam, Alankomaat – 24. tammikuuta 2020) oli alankomaalainen jalkapalloilija ja maajoukkuepelaaja. Rensenbrink oli hyökkääjä.

Rob Rensenbrink aloitti uransa Amsterdamissa amatöörijoukkueissa ja siirtyi sitten Belgian pääsarjaan Club Bruggeen kaudeksi 1969–1970. Hän sai Club Bruggen riveissä kahden kauden aikana kaksi Belgian liigan hopeaa ja siirtyi sitten kaudeksi 1971–1972 RSC Anderlechtiin, jossa pelasi suurimman osan urastaan, aina vuoteen 1979 asti. RSC Anderlechtin joukkueessa Rob Rensenbrink voitti kaksi Belgian mestaruutta, neljä hopeaa ja yhden pronssin, sekä kaksi Cup-voittajien cupin mestaruutta vuosina 1976 ja 1978. RSC Anderlechtin jälkeen hän kävi pelaamassa kauden Pohjois-Amerikassa NASL:ssa Portland Timbersin joukkueessa ja lopetti uransa Ranskan 1. divisioonan Toulousessa vuonna 1981.

Rensenbrink debytoi Alankomaiden maajoukkueessa vuonna 1968 Skotlantia vastaan, mutta pelaaminen Belgiassa ja taistelu pelipaikasta Johan Cruijffin ja Piet Keizerin kaltaisten tähtien kanssa toi peliaikaa maajoukkueessa harvakseltaan. Rinus Michelsin tulo maajoukkueen päävalmentajaksi tiesi Rensenbrinkille uutta mahdollisuutta. Hän pelasi vuoden 1974 MM-kisoissa Alankomaiden joukkueessa yhtä vaille kaikissa otteluissa ja onnistui maalinteossa kerran. Rob Rensenbrink pelasi kisoissa keskikentän vasemmalla laidalla, koska Cruijff pelasi vasemman hyökkääjän paikalla, missä Rensenbrink yleensä pelasi. Saksa voitti Alankomaat finaalissa ja Rensenbrink sai MM-hopeaa. Neljä vuotta myöhemmin vuoden 1978 MM-kisoissa Rensenbrinkillä oli vielä isompi rooli Alankomaiden joukkueessa ja hän pääsi pelaamaan hyökkääjänä, koska Cruijff ei ollut enää maajoukkueessa. Kun Rensenbrink sitten teki avausottelussa Irania vastaan hattutempun, häneen kohdistui valtavat paineet ja media vertasi häntä jatkuvasti Cruijffiin. Myöhemmin turnauksessa Rensenbrink teki Skotlantia vastaan rangaistuspotkumaalin ja se oli MM-kisojen historian 1&nbsp;000. maali. Rob Rensenbrink teki turnauksessa yhteensä 5 maalia, yhden vähemmän kuin maalikuninkuuden voittanut argentiinalainen Mario Kempes, ja oli ratkaista finaalissa maailmanmestaruuden Alankomaille, mutta laukaus osui tolppaan. Peli meni jatkoajalle ja Argentiina voitti maailmanmestaruuden. Rensenbrink sai jälleen MM-hopeaa muun joukkueen ohella. Maailmanmestaruuskisojen lisäksi hän pelasi vuoden 1976 EM-kisoissa kaksi ottelua ja voitti EM-pronssia. Rob Rensenbrink pelasi Alankomaiden joukkueessa 46 maaottelua ja teki niissä 14 maalia.

Rensenbrink on Pelén laatimalla FIFA 100 -listalla maailman parhaista jalkapalloilijoista.

## Joukkueet ja saavutukset
* 1969–1971 Club Brugge
* 1971–1979 RSC Anderlecht, 2 Belgian liigan mestaruutta ja 2 Cup-Voittajien cupin voittoa
* 1980 Portland Timbers
* 1981 Toulouse FC

* 1968–1979 Alankomaiden jalkapallomaajoukkue, 2 MM-hopeaa ja EM-pronssi

## Lähteet

## Aiheesta muualla

* Rob Rensenbrinkin maajoukkuetilastot
7. divisioona (jatkosota)

**7. divisioona** (eli **Kalpadivisioona**) oli Suomen maavoimien Savo-Karjalan sotilasläänin perustama jatkosodan divisioona. Sotilaslääniin kuuluivat Pohjois-Savon ja Pohjois-Karjalan suojeluskuntapiirit.

## Perustaminen
Perustamisen jälkeen divisioonaan kuuluivat muun muassa seuraavat yksiköt:
*Jalkaväkirykmentti 9 (JR 9)
*Jalkaväkirykmentti 30 (JR 30)
*Jalkaväkirykmentti 51 (JR 51)
*Kevyt osasto 15 (KevOs 15)
*Kenttätykistörykmentti 2 (KTR 2)
*Raskas Patteristo 28 (RaskPsto 28)
*Pioneeripataljoona 35 (PionP 35)
*Viestipataljoona 26 (VP 26)
*261. ilmatorjuntakonekiväärikomppania (261. ItKKK)

7. divisioona pyrittiin varustamaan määrävahvuuksien mukaisesti, joka suurelta osin onnistui. Puolustusvoimien materiaalin vähäisyydestä johtuen kaikkien tarvikkeiden osalta määrävahvuuksia ei kuitenkaan saavutettu.

## Komentajat
Divisioonankomentajina olivat:
*eversti Antero Svensson (18. joulukuuta 1941 kenraalimajuri) 17. kesäkuuta 1941 – 1. elokuuta 1943
*eversti William Häkli
*kenraalimajuri Selim Isakson 28. tammikuuta – 15. marraskuuta 1944

## Sotatoimet
*Itä-Karjalan valtaus 1941
*Suurhyökkäys Syväriltä 1944

## Tappiot
Yhtymien Päämajalle tekemien määräaikaisilmoitusten mukaan 7. divisioonan kokonaistappiot kaatuneina, haavoittuneina ja kadonneina olivat sodan aikana yhteensä 12&nbsp;384 miestä, joka oli Suomen maavoimien divisioonien toiseksi suurin tappiomäärä koko sodan aikana.

## Lähteet
*

### Viitteet
Helmikana

**Helmikana** (*Numida meleagris*) on tunnetuin helmikanojen heimoon kuuluva laji ja ainut sukunsa jäsen. Nimensä helmikana on saanut helmimäisistä pienistä valkoisista pilkuista.

## Koko ja ulkonäkö
Helmikana on melko suuri lintu (53-58 cm) ja sen keho on muodoltaan pyöreä ja pää on pieni. Laji painaa noin 1,3 kg. Väritykseltään helmikana on teräksen musta ja sen kehossa on tiheässä pieniä valkoisia pilkkuja. Helmikanan pää on sulaton ja nokan ympärillä on punaiset heltat ja kurkussa kukoilla siniset heltat. Helmikanan siivet ovat lyhyet kuten myös pyrstökin.

## Levinneisyys
Helmikana elää luonnonvaraisesti Afrikassa pääosin Saharan eteläpuolella ja istutettuna luontoon se on levinnyt myös Länsi-Intiaan ja eteläiseen Ranskaan.

Helmikanaa myös tarhataan ja sen lihaa myydään monissa kaupoissa. Erityisesti Ranskassa tuotetaan paljon tämän linnun lihaa. Se on tummaa ja sen maku muistuttaa fasaanin lihaa.

## Lisääntyminen ja elintavat
Helmikana on seuraa rakastava ja niiden parvet koostuvat lisääntymiskausien aikaan noin 25 yksilöstä. Laji pesii lämpimässä, melko kuivilla aukeilla paikoilla joissa on hajanaista pensaskasvillisuutta ja puita, kuten ruohoaavikoilla tai maaseudulla. Helmikanat munivat noin 20-30 munaa hyvin piilossa olevaan paikkaan ja naaraat hautovat niitä 26-28 päivän ajan. Helmikana voi elää luonnonoloissa 12-vuotiaaksi. 

Kaukaisin tunnettu risteymä on saatu aikaan helmikanan ja kanan avulla, niiden välillä on jopa 55 miljoonaa vuotta. 
Nämä otukset voivat todellakin lisääntyä keskenään, joskin poikaset ovat lisääntymiskyvyttömiä.

Helmikanat ovat hyviä lentäjiä, mutta ne viettävät pääosin aikaansa maanpinnalla ja vihollisen uhatessa ennemminkin juoksevat karkuun kuin lähtevät lentoon. Helmikanat ovat hyviä juoksijoita, ne voivat juosta jopa 5 kilometriä päivässä. Vaaran uhatessa laji ääntelee äänekkäästi.

## Ravinto
Helmikanan ravinto koostuu siemenistä ja pienistä selkärangattomista.

## Lähteet

* Birdlife  (suomenkielisen nimen lähde)

## Aiheesta muualla
*Laji.fi: Helmikana (''Numida meleagris'')
*iNaturalist: Helmikana (''Numida meleagris'')
*ITIS: Numida meleagris 
*Global Biodiversity Information Facility (GBIF): Numida meleagris 
*University of Michigan, Animal Diversity Web (ADW): Numida meleagris, helmeted guineafowl 
*Centre for Agriculture and Biosciences International (CABI): Numida meleagris (guineafowl)
Sipikka

**Sipikaksi** kutsuttiin Rovaniemen seudulla joskus 1940-luvulla valkoiseksi maalattua vauvanrekeä, joka oli tehty vanerista kippurapäisin teräsjalaksin ja -kädensijoin. Nykyään sipikoita näkee useimmiten museoissa, mutta niitä tapaa myös kunnostettuina ympäri Suomen.
Kivikkopuutarha

**Kivikkopuutarha** on puutarha, joka on rakennettu kuivalle paikalle kiviä apuna käyttäen tai vaikkapa kalliolle. Ne ovat Suomessakin suosittuja, koska täällä on luonnossakin paljon kallioita ja muita kuivia paikkoja. Kivistä voi rakentaa puutarhaan erilaisia muodostelmia, mutta niistä ei ole helppoa saada luonnollisen näköistä. Kivissä on paljon erilaisia värejä ja muita muotoja, minkä ansiosta kaikki kivikkopuutarhat on mahdollista saada ainutlaatuisen näköiseksi.

Jos puutarhassa on jo luonnostaan kasvanut kivikkopuutarha, niin luonnonkasveja ei kannata lähteä ottamaan pois. Monet kivikkokasvit haluavat aurinkoisen paikan, mutta muuten ne eivät ole vaateliaita kasvupaikan suhteen. Kasvit voidaan laittaa kasvamaan kivenkoloihin, esimerkiksi kivirappusten koloihin. Puutarhaan voi laittaa koristeeksi myös yksittäisiä isoja kiviä. Kivillä on suuri merkitys japanilaisissa puutarhoissa.

## Kivikkopuutarhaan sopivia kasveja
### Puut
* japaninvaahtera (*Acer palmatum*)
* palsamipihta (*Abies balsamea*)
* kuuset (*Picea*)

### Pensaat
* alppiruusut (*Rhododendron*)
* pensasangervot (*Spiraea*)

### Muut kasvit
* maksaruohot (*Sedum*)
* rikot (*Saxifraga*)
* poimulehdet (*Alchemilla*)
* noropunatähkä (*Liatris spicata*)
* sammalleimu (*Phlox subulata*)
* aitoukonhattu (*Aconitum napellus*)
* vuorenkilvet (*Bergenia*)

* siperianunikko (*Papaver croceum*)
* tunturiunikko (*Papaver radicatum*)
* kultatyräkki (*Euphorbia polychroma*)
* sarviorvokki (*Viola*) Cornuta-hybridit
* tunturipitkäpalko (*Arabis alpina*)
* kaukasianpitkäpalko (*Arabis caucasica*)
* esikot (*Primula*)
* kivikkosuopayrtti (*Saponaria ocymoides*)
* karpaattienkello (*Campanula carpatica*)
* kissankello (*Campanula rotundifolia*)
* sinililjat (*Scilla*)
* tulppaanit (*Tulipa*)
* krookukset (*Crocus*)
* sininata (*Festuca cinerea*)

## Lähteet

## Aiheesta muualla

* Kalliolle kukkivalle: Istuta unelmien kivikkopuutarha
* Puutarha.net: Kivikkopuutarhan perustaminen
* Viherpiha: Näin rakennat kivikkopuutarhan
Chaunté Lowe

**Chaunté Lowe** (o.s. **Howard**, s. 12. tammikuuta 1984 Templeton, Kalifornia) on yhdysvaltalainen korkeushyppääjä.

Hän sai pronssia Pan-Amerikan juniorimestaruuskilpailuissa 2003. Hän voitti vuonna 2004 sekä sisä- että ulkoratojen NCAA-mestaruuden. Samana vuonna hän osallistui Ateenan olympialaisiin, joissa karsiutui. Seuraavana vuonna hän voitti NCAA:n sisäratamestaruuden sekä MM-hopeaa Helsingin MM-kisoissa tuloksella 200. Kauden lopussa hän sijoittui  neljänneksi. Vuonna 2006 Hän oli kahdeksas Moskovan sisäratojen MM-kisoissa. Hän voitti samana vuonna maansa mestaruuden sisä- ja ulkoradoilla.

Hän ei kilpaillut vuonna 2007 saatuaan lapsen. Seuraavana vuonna hän voitti Yhdysvaltojen mestaruuden. Pekingin olympialaisissa hän sijoittui alun perin kuudenneksi, mutta nousi lopulta vuonna 2017 pronssimitalistiksi kun edelle sijoittuneista Anna Tšitšerova, Jelena Slesarenko ja Vita Palamar hylättiin dopingin takia.  hän oli viides. Vuonna 2009 hän voitti jälleen Yhdysvaltojen ulkoratamestaruuden. Berliinin MM-kilpailuissa hän oli seitsemäs ja  neljäs. Hän voitti Yhdysvaltojen hallimestaruuden 2010. Dohan sisäratojen MM-kilpailuissa 2010 hän sai pronssia tuloksella 198.

Toukokuussa 2010 Howard Lowe hyppäsi 204 cm ja paransi Louise Ritterin nimissä ollutta lähes 22 vuotta vanhaa Yhdysvaltain ennätystä yhdellä senttimetrillä. 26. kesäkuuta hän paransi Yhdysvaltain ennätystä sentillä lukemiin 205 cm, jolla hän voitti Yhdysvaltain mestaruuden Des Moinesissa. Samana päivänä hän voitti hopeaa pituushypyssä ennätyksellään 690 cm. Vuonna 2012 Howard Lowe voitti Yhdysvaltain sisäratojen mestaruuden maansa ennätyksellä 202 cm. Istanbulin sisäratojen MM-kilpailuissa 2012 hän saavutti kultaa tuloksella 198. Myöhemmin samana vuonna hän voitti Yhdysvaltojen ulkoratamestaruuden ja sijoittui kuudenneksi Lontoon olympialaisissa.

Lowe voitti Yhdysvaltojen ulkoratamestaruuden 2014. Saman vuoden maanosien cupissa hän sijoittui toiseksi. Hän voitti kotimaansa halli- ja ulkoratamestaruudet 2015. Pekingin MM-kilpailuissa hän jäi karsinnassa ilman tulosta. Hän voitti 2016 Ibero-Amerikan mestaruuden ja Yhdysvaltojen ulkoratamestaruuden. Rio de Janeiron olympialaisissa hän sijoittui neljänneksi.

## Henkilökohtaiset ennätykset
:*Lähde: IAAF*
;Ulkoradat
* 100 metrin juoksu: 11,83 (2005)
* Korkeushyppy: 205 (2010)
* Pituushyppy: 690 (2010)
;Sisäradat
* Korkeushyppy: 202 (2012)
* Pituushyppy: 639 (2012)

## Lähteet

## Aiheesta muualla

* Lowe Yhdysvaltain olympiajoukkueen sivuilla
Heroes of Might and Magic IV

**Heroes of Might Magic IV** on New World Computingin kehittämä ja The 3DO Companyn alun perin 2002 Windowsille julkaisema *[[Heroes of Might and Magic]]* -sarjan strategiapeli.

Pelille on tehty kaksi laajennusosaa: *[[Heroes of Might and Magic IV: The Gathering Storm|The Gathering Storm]]* ja *[[Heroes of Might and Magic IV: The Winds of War|The Winds of War]]*.

## Vähimmäislaitteistovaatimukset
* 350 MHz suoritin
* 128 Mt RAM 
* 800×600 näytön erottelutarkkuus 16 miljoonalla värillä
* 750 Mt vapaata kiintolevytilaa

## Lähteet

## Aiheesta muualla
*
Raphaël Poirée

**Raphaël Poirée** (s. 9. elokuuta 1974 Rives, Ranska) on ranskalainen uransa lopettanut ampumahiihtäjä ja olympiamitalisti.

Poirée on voittanut Ampumahiihdon maailmancupin neljästi, ollut kerran toinen ja kerran kolmas. Osakilpailuvoittoja hänellä on 44 ja palkintosijoituksia yhteensä 103. Raphaël Poirée voitti olympiahopeaa takaa-ajossa Salt Lake Cityssä vuonna 2002. Lisäksi hänellä on viestin olympiapronssia sekä Salt Lake Citystä, että Torinosta 2006. Maailmanmestaruuden hän on voittanut seitsemän kertaa.

Voitettuaan normaalikilpailun Anterselvan MM-kisoissa 2007 Poirée ilmoitti lopettavan uransa kauden jälkeen. Hän kilpaili viimeisen kerran 11. maaliskuuta maailmancupin osakilpailussa Holmenkollenilla ollen osallistumatta kauden päätöskilpailuihin Hanti-Mansijskissa. Holmenkollenilla käydyssä yhteislähtökilpailussa Poirée sijoittui toiseksi häviten Norjan Ole Einar Bjørndalenille loppukirikamppailussa. 

Raphaël Poirée oli vuosina 2000–2013 naimisissa norjalaisen ampumahiihtäjä ja olympiamitalisti Liv Grete Skjelbreid Poiréen kanssa. Pariskunnalla on kolme lasta.

Nykyään Poirée on töissä Eurosportin ampumahiihtoeksperttinä.

## Saavutukset
* Olympialaiset
** Salt Lake City 2002: hopeaa takaa-ajo
** Torino 2006: pronssia viesti
** Salt Lake City 2002: pronssia viesti
* Maailmanmestaruuskilpailut
** 2004: kultaa normaalimatka
** 2007: kultaa normaalimatka
** 2004: kultaa sprintti
** 2000: kultaa yhteislähtö
** 2001: kultaa yhteislähtö
** 2004: kultaa yhteislähtö
** 2001: kultaa viesti
** 2001: hopeaa takaa-ajo
** 2004: hopeaa takaa-ajo
** 2007: hopeaa sekaviesti
** 1998: pronssia takaa-ajo
** 2000: pronssia takaa-ajo
** 2003: pronssia yhteislähtö
** 2005: pronssia yhteislähtö
** 2007: pronssia yhteislähtö
** 2004: pronssia viesti
** 2006: pronssia viesti
* Ampumahiihdon maailmancup
** Maailmancupin voitto: 1999-00, 2000-01, 2001-02, 2003-04
** Maailmancupin toinen 2005-06
** Maailmancupin kolmas 2004-05
** Maailmancupin osakilpailut: 44 voittoa, 39 kakkossijaa, 20 kolmossijaa, palkintosijoituksia 103

## Lähteet
*

### Viitteet
Arsames

**Arsames** (muinaispersiaksi *Aršâma*) oli Persian kuninkaan Dareios I:n isoisä. Dareios väittää muun muassa Susassa sijaitsevassa piirtokirjoituksessa että  Arsames ja Dareioksen isä Hystaspes olivat vielä elossa kun Dareioksesta tuli kuningas (noin 520 eaa.). Arsameella oli Hystaspeen lisäksi ainakin yksi poika, Farnakes. 

Ekbatanasta löydetty piirtokirjoitus väittää että Arsames olisi ollut Persian kuningas. Tekstin aitoudesta ei ole varmuutta ja se saattaa olla väärennös. Dareios väittää myös Behistunin piirtokirjoituksen kuningasluettelossa että Arsames olisi ollut Kambyses I:n kanssahallitsija. Tätä pidetään yleensä Dareioksen propagandana. Piirtokirjoituksen mukaan Arsameen isä oli Ariaramnes, jonka isä Teispes oli Akemenidien hallitsijasuvun Akhaimeneksen poika.

## Aiheesta muualla
* Arsames - Livius.org
Pentti Rasinkangas

**Pentti Antero Rasinkangas** (s. 19. huhtikuuta 1955 Rovaniemen maalaiskunta) on suomalainen lastenmuusikko. Hänen tunnettuja laulujaan ovat muun muassa "Kanalomamatka", "Markan possu" ja "Meidän uusi vauva". 

Rasinkangas perusti 1986 Ohilyönti-orkesterin, joka julkaisi kaksi Balkan-vaikutteista singleä ja yhden pitkäsoiton (Himmenevä Q), jonka jälkeen yhtye erikoistui lastenmusiikkiin. Kannen mukaan levyllä soitetaan "balatonialaista" folk- jazz- ja pop- musiikkia, joka on kadonnut maa, jonka sijainnista ei ole tietoa. Rasinkangas on myös toisen lastenmusiikkiin erikoistuneen orkesterin, Loiskis-orkesterin, perustajia ja toiminut sen taiteellisena johtajana. Hän on tehnyt myös Ansa ja Oiva -lauluja. Hän on 1980-luvulta alkaen kiertänyt esiintymässä erityisesti kouluissa ja päiväkodeissa, mutta myös yleisötapahtumissa.

Rasinkangas esiintyy useiden eri kokoonpanojen kanssa. Pentti Rasinkangas ja Pupulaarimusiikkia -trio esittää Rasinkankaan lastenlauluja vuosien varrelta. Trion kokoonpano vaihtelee. Mukana on ammattimuusikoita, jotka ovat vuosien varrella soittaneet Rasinkankaan musiikkia muun muassa Ohilyönnissä ja Loiskiksessa. Rasinkangas esiintyy myös trubaduurina mies-ja-kitara-periaatteella sekä lapsi- että aikuisyleisölle. 

## Palkinnot ja tunnustukset
Rasinkangas ja Ohilyönti sai vuonna 1995 lastenkulttuurin valtionpalkinnon. Lasten laulukaupunki -festivaali palkisi Rasinkankaan vuonna 2005 Hyvätuulipalkinnolla lastenmusiikin säveltämisestä. Vuonna 2005 Rasinkangas sai valtion viisivuotisen taiteilija-apurahan. Rasinkankaalle myönnettiin 2019 taiteilijaeläke. Vuonna 2021 Rasinkangas palkittiin valtakunnallisten lastenmusiikkipäivien elämäntyöpalkinnolla.

## Lähteet

## Aiheesta muualla
* 
* 
* 
* Kotisivut
Salomon Maimon

**Salomon ben Josua Maimon** (1753 Sukowiborg/Niasviž, lähellä Mirziä, puolalainen Liettua – 22. marraskuuta 1800 Nieder-Siegersdorf, Ala-Sleesia) oli saksankielinen juutalaisista vanhemmista nykyisellä Valko-Venäjällä syntynyt filosofi.

Maimonin filosofia oli transsendentaalifilosofiaa, joka ei ainoastaan omaksunut vaikutteita Immanuel Kantilta, vaan kehitti sitä edelleen. Kant itse sanoi, että Maimon oli ainoa hänen kriitikoistaan, joka oli omaksunut hänen tosi filosofiansa ja ohjasi jälkeen tulevan kritiikin suuntaa.

Maimon kävi kotiseuduillaan Liettuassa puolalais-juutalaista rabbiinikoulua. Hän joutui seikkailuretkille, jotka veivät hänet Saksaan, ja kuljeskeli ajoittain kerjäläisenä. Hän harjoitti kurjuuden ahdistamana tieteellisiä opintoja ja tutustui sitten Moses Mendelssohniin ja muihin kirjailijoihin, joista hän sai vähitellen muutamia avustajia ja suosijoita. Muun muassa teoksissaan *Versuch über die Transzendentalphilosophie* (1790), *Kritische Untersuchungen über den menschlichen Geist* (1797) Maimon yhtyy Immanuel Kantin filosofian useimpiin perusaatteisiin, mutta osoittaa teräväjärkisesti siinä olevia vaikeuksiakin, varsinkin Kantin *das Ding an sich* -käsitteen mahdottomuuden, ja päätyy siksi pääasiassa skeptiseen filosofiseen kantaan.

## Lähteet

## Aiheesta muualla

* Internet Encyclopedia of Philosophy: Solomon Maimon 
* Stanford Encyclopedia of Philosophy: Salomon Maimon
Bernard Bolzano

**Bernard Placidus Johann Nepomuk Bolzano** (5. lokakuuta 1781 &ndash; 18. joulukuuta 1848) oli tšekkiläinen saksankielinen matemaatikko, teologi, filosofi ja loogikko. Hän syntyi Prahassa. Bolzano tunnetaan nykyisin ennen kaikkea Bolzanon lauseesta, joka on jatkuvien funktioiden väliarvolauseen erikoistapaus, sekä Bolzanon–Weierstrassin lauseesta.

Bolzano aloitti opintonsa Prahan Kaarlen yliopistossa vuonna 1796, pääaineinaan filosofia, fysiikka ja matematiikka. Syksyllä 1800 hän alkoi opiskella myös teologiaa. Vuonna 1804 hän väitteli geometriasta, ja kaksi päivää väitöstilaisuuden jälkeen hänet vihittiin papiksi.

Bolzanon työ logiikan parissa on vaikuttanut myöhempien matemaatikkojen saavutukseen, kuten esimerkiksi Georg Cantor ja Richard Dedekind.

## Teoksia

* *Betrachtungen über einige Gegenstände der Elementargeometrie*
* *Versuch einer objectiven Begründung der Lehre von den drei Dimensionen des Raumes*
* *Die drey Probleme der Rectification, der Complanation und der Cubirung*
* *Über Haltung, Richtung, Krümmung und Schnörkelung bei Linien*
* *Paradoxien des Unendlichen* ("Äärettömän paradoksit")

## Lähteet

## Aiheesta muualla
* Corazzon, Raul: Bernard Bolzano and the Theory of Science *Theory and History of Ontology* 
* 
* 
*
Uusavuttomuus

**Uusavuttomuus** tarkoittaa varsinkin nuorten aikuisten kyvyttömyyttä selviytyä kodinhoidosta ja muista vastaavista jokapäiväisistä asioista.

Uusavuttomuuteen ovat johtaneet perheyhteisöjen kiinteyden väheneminen, nuorten oma vapaa-ajan vietto, vanhempien kyvyttömyys opastaa ja siirtää osaamista nuoremmalle sukupolvelle sekä alati lisääntyvä kiire.

## Lähteet

## Kirjallisuutta

*
Wilhelm Dilthey

**Wilhelm Dilthey** (19. marraskuuta 1833–1. lokakuuta 1911) oli saksalainen historioitsija, psykologi, sosiologi sekä hermeneutiikan ja filosofian tutkija.

Diltheytä voidaan pitää empiristinä, vastakohtana saksalaisessa filosofiassa tuohon aikaan yleisesti vaikuttaneeseen idealismiin. Hänen empiiriset työnsä eroavat kuitenkin brittiläisestä empirismistä hänen Kantilta peräisin olevien tietoteoreettisten oletustensa vuoksi.

## Teoksia

* *Einleitung in die Geisteswissenschaften* (1863)
* *Die Entstehung der Hermeneutik* (1900)
* *Das Erlebnis und die Dichtung* (1906)
* *Der Aufbau der geschichtlichen Welt in den Geisteswissenschaften* (1910)
* *Die Typen der Weltanschauung und ihre Ausbildung in den Metaphysischen Systemen* (1919)
* *Die geistige Welt*
* *Jugendgeschichte Hegels und andere Abhandlungen zur Geschichte des deutschen Idealismus*
* *Pädagogik. Geschichte und Grundlinie des Systems*
* *Studien zur Geschichte des deutschen Geistes. Leibniz und sein Zeitalter, Friedrich der Grosse und die deutsche Aufklärung, das achtzehnte Jahrhundert und die geschichtliche Welt*
* *Vom Anfang des geschichtlichen Bewusstseins. Jugendaufsätze und Erinnerungen*
* *Zur preussischen Geschichte. Schleiermachers politische Gesinnung und Wirksamkeit*
* *Kant's Werke*
* *Briefwechsel zwischen Wilhelm Dilthey und dem Grafen Paul Yorck von Wartenburg 1877–1897* (Hildesheim 1995)

## Aiheesta muualla

* 
*
Armas Alvari

**Armas Alvari** (s. 1975 Karvia) on suomalainen kirjailija ja vapaa kustannustoimittaja.

## Teokset
* Varmat tapaukset, novelleja (Tammi 2006). , 
* Vuodeaikoja, ajanvietenovelleja  (Tammi 2008). 
* Kirjeitä lapsiperheestä, kirjeitä Matilda Katajamäen kanssa  (Edita 2008). 

## Palkinnot
* Helsingin Sanomain kirjallisuuspalkinto 2006, paras esikoisteos. Palkinto jaettiin 15. marraskuuta 2006.

## Lähteet

## Aiheesta muualla
* *Varmat tapaukset*
** Helsingin Sanomat - Jukka Petäjän arvostelu otsikolla Elämän kokoinen sukkulaviesti,  2.10.2006.
** Kiiltomato - Jani Saxellin arvostelu otsikolla Salakuuntelijat ja salarakkaat, 19.9.2006.
** Helsingin Sanomat - Hannu Marttilan arvostelu otsikolla Radanvarren harhama, 2.4.2007.

* *Vuodeaikoja*
** Kiiltomato - Jani Saxellin arvostelu otsikolla Moniääninen mykkäkoulu, 14.7.2008.
** Helsingin Sanomat - Mervi Kantokorven arvostelu otsikolla Leposijoja hetekasta hautaan, 7.2.2008.
** Turun Sanomat - Terhi Hannulan arvostelu otsikolla Tyhjiin säästettyjä ihmisiä, 5.1.2009.
Tähtilampun alla

**Tähtilampun alla** on J. Karjalaisen kokoonpanolla J. Karjalainen yhtyeineen tekemä äänite. Albumi on äänitetty joulukuussa 1991 Finnvoxissa Helsingissä ja Keltaisessa talossa Kosken asemalla (laulut). Miksattu ja masteroitu Finnvoxissa tammikuussa 1992.

## Kappaleet
Kaikki säv. ja san. J. Karjalainen, ellei toisin mainita.

# 
# 
# 
# 
# 
# 
# 
# 
# 
# 
# 
# 

## Albumin myynti ja menestyminen
*Tähtilampun alla* ylitti Suomessa sekä kulta- että platinalevyrajan jo julkaisuvuonnaan. Albumia on myyty Suomessa yli 71&nbsp;000 kappaletta. Se on J. Karjalaisen uran neljänneksi eniten myynyt albumi. Emma-gaalassa albumin kappale ”Mies, jolle ei koskaan tapahdu mitään” voitti vuoden sävellyksen Emma-palkinnon. Lisäksi J. Karjalainen voitti vuoden miessolistin palkinnon, ja albumin tuottanut Janne Haavisto palkittiin vuoden tuottajana.

## Muusikot
* J. Karjalainen – laulu, kitara, mandoliini, haitari (11), Yamaha DX-7 -kosketinsoitin
* Pekka Gröhn – basso
* Janne Haavisto – rummut, helistimet ja kolistimet
* Mikko Lankinen – kitara
* Matti Pitsinki – mandoliini, kitara, urut
* sekä Arto Tamminen – sello (1, 6)
* ja Pelle Miljoona – laulu kappaleen *"Avaruuden ikkuna"* kertosäkeessä

## Lähteet
* CD-levyn (POKOCD 133) kansivihkonen.

### Viitteet

## Kirjallisuutta
*
John Ellis McTaggart

**John McTaggart Ellis McTaggart** (3. syyskuuta 1866 Lontoo – 18. tammikuuta 1925 Lontoo) oli brittiläinen idealistinen metafyysikko. Hän oli 1900-luvun alun Englannin johtava Hegel-tutkija ja yksi merkittävimpiä brittiläisiä idealisteja. McTaggart kävi koulua Bristolin Clifton Collegessa ja opiskeli Cambridgen Trinity Collegessa, jossa hän pysyi opettajana lähes koko elämänsä. Hän oli Bertrand Russellin ja G. E. Mooren opettaja ja ystävä. 

## Teoksia

* *The Unreality of Time* (1908)
* *Nature of Existence* (I osa 1921, II osa 1927)

## Aiheesta muualla

* 
* McTaggart, J. M. E.: The Unreality of Time *Mind: A Quarterly Review of Psychology and Philosophy* 17 (1908): 456-473.
Siniset hetket

**Siniset hetket** (KAKLP 3) on Rauli Somerjoen kokoelmalevy vuodelta 1986. Levyn julkaisijana toimi Castle Communications PLC, ja yhteistyössä ovat olleet mukana Love Records, Harry Aaltonen sekä Polarvox. Kannen on suunnitellut nimimerkki "Jani".

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* Siniset hetket-vinyyli

### Viitteet
Sven Fischer

**Sven Fischer** (s. 16. huhtikuuta 1971 Schmalkalden, Thüringen, DDR) on saksalainen ampumahiihtäjä ja olympiavoittaja. 

Sven Fischer kuului DDR:n armeijaan niin kuin monilla urheilijoilla oli maassa tapana. Saksojen yhdistymisen jälkeen armeijat yhdistettiin ja hän joutui jättämään armeijan. Fischer edusti uransa aikana *WSV Oberhof* -urheiluseuraa.

Fischer voitti uransa aikana Ampumahiihdon maailmancupin kahdesti. Osakilpailuvoittoja hänellä tuli 33 ja palkintosijoituksia yhteensä 90. Fischer voitti henkilökohtaisen olympiakullan sprintissä Torinossa vuonna 2006. Lisäksi hänellä on kolme olympiakultaa viestissä, sekä kaksi olympiahopeaa ja kaksi olympiapronssia. Maailmanmestaruuden Fischer voitti kuudesti.

Sven Fischer tuli tunnetuksi siitä, että hän kilpaili paljain käsin ja avopäin kovillakin pakkasilla. Entinen ampumahiihtäjä Frank Luck on Fischerin lanko.

Fischer ilmoitti uransa lopettamisesta 7.5.2007. Hän on jatkanut ampumahiihdon parissa toimien televisiokommentaattorina.

## Saavutukset
* Olympialaiset: 4 kultaa, 2 hopeaa, 2 pronssia
** olympiakultaa: sprintti 2006, viesti 1994, 1998, 2006
** olympiahopeaa: sprintti 2002, viesti 2002
** olympiapronssia: normaalimatka 1994, takaa-ajo 2006
* MM-kilpailut: 6 kultaa, 4 hopeaa, 7 pronssia
** kultaa: normaalimatka 1999, yhteislähtö 1999, viesti 1995, 1997, 2003, 2004
** hopeaa: sprintti 2005, yhteislähtö 2003, 2005, viesti 1996
** pronssia: takaa-ajo 1999, 2001 ja 2005, yhteislähtö 2001, viesti 1993, 2000 ja 2007
* Maailmancup:
** voitto: 1996–1997, 1998–1999
** toinen: 1993-1994, 2003-2004
** kolmas: 1995-1996, 1997-1998, 1999-2000, 2005-2006
** osakilpailut: 33 voittoa, 20 kakkossijaa, 37 kolmossijaa, palkintosijoituksia 90

## Lähteet
* 

### Viitteet
Jarkko Tapola

**Jarkko Tapola** (s. 5. toukokuuta 1944 Helsinki) on suomalainen pikajuoksija. Hän edusti vuoteen 1959 asti Helsingin Poliisi-Voimailijoita, jonka jälkeen hän siirtyi Helsingin Kisa-Veikkoihin.

Tapola voitti 60 metrillä Euroopan sisäratojen mestaruuspronssia vuonna 1970, edellään voittaja Valeri Borzov ja toiseksi sijoittunut Zenon Nowosz. Samana vuonna Tapola sai uransa ainoan Kalevan kisojen mitalin, hopeaa 100 metrin juoksussa. Sisäratojen Suomen-mestaruuskilpailuissa Tapola oli mestari 60 metrillä vuosina 1969 ja 1970. Viestijuoksun SM-kilpailuissa hän juoksi Helsingin Kisa-Veikkojen mestaruusjoukkueessa 4&nbsp;×&nbsp;100 metrillä vuosina 1967, 1968, 1969 ja 1971. Vuoden 1970 hän juoksi 4&nbsp;×&nbsp;400 metrin pronssijoukkueessa.

Aikuisten maaotteluissa Tapola edusti Suomea vuosina 1966–1971.

## Lähteet
George Santayana

**George Santayana** (16. joulukuuta 1863 Madrid, Espanja – 26. syyskuuta 1952 Rooma, Italia) oli filosofi, esseisti, novellisti ja runoilija. Hän oli koko elämänsä Espanjan kansalainen, mutta opiskeli Yhdysvalloissa, kirjoitti englanniksi ja luetaan usein amerikkalaisiin oppineisiin. 

Tunnettu lause ”Ne, jotka eivät muista menneisyyttä, ovat tuomittuja toistamaan sitä” on peräisin Santayanan teoksesta *The Life of Reason*.

## Teoksia
* *The Sense of Beauty* (1896)
* *The Life of Reason* (1905/1906)
* *Three Philosophical Poets* (1910)
* *Soliloquies in England and Later Soliloquies* (1922)
* *Scepticism and Animal Faith* (1923, suom. *Epäily ja usko*)
* *Dialogues in Limbo* (1925)
* *Platonism and the Spiritual Life* (1927)
* *The Realms of Being* (1927)
* *The Realm of Matter* (1930)
* *Some Turns of Thought in Modern Philosophy* (1933)
* *The Last Puritan* (1935, suom. *Viimeinen puritaani: Muistelma romaanin muodossa*)
* *Obiter Scripta* (1936)

### Suomennetut teokset
* 
* 

## Aiheesta muualla

* George Santayanan teoksia. (Project Gutenberg) 
* The Santayana edition . 
* Herman Saatkamp: George Santayana. Stanford Encyclopedia of Philosophy. 
* Extensive quotations from Santayana .
Riku Korhonen

**Riku Korhonen** (s. 3. helmikuuta 1972 Turku) on suomalainen kirjailija.

Korhonen on valmistunut filosofian maisteriksi Turun yliopistosta. Hän opiskeli pääaineenaan yleistä kirjallisuustiedettä ja sivuaineina filosofiaa, suomen kieltä, luovaa kirjoittamista ja pedagogisia opintoja. Korhonen on työskennellyt äidinkielen opettajana Aurajoen yläkoulussa, kustannustoimittajana, suunnittelijana ja luovan kirjoittamisen opettajana Turun yliopistossa sekä Helsingin Sanomien kolumnistina.

Korhosen teos *Emme enää usko pahaan* valittiin vuoden 2016 Finlandia-palkintoehdokkaaksi.

Syyskuussa 2009 Korhonen avioitui kirjailija-näyttelijä Anna-Leena Härkösen kanssa. He erosivat vuonna 2020.

## Teokset
* 
* 
* 
* 
* 
* 

## Palkinnot ja tunnustukset
* Huonon kirjallisuuden seuran palkinto 2000 (novellista *Rakkautemme raivoavat rapahaudat*)
* Helsingin Sanomien kirjallisuuspalkinto 2003 (romaanista *Kahden ja yhden yön tarinoita*)
* Turun yliopiston vuoden opettaja 2005
* Kalevi Jäntin palkinto 2008 (romaanista *Lääkäriromaani*)
* Euroopan unionin kirjallisuuspalkinto 2010
* Valtion kolmivuotinen taiteilija-apuraha 2011–2013

## Lähteet

## Aiheesta muualla
* Hiltunen, Pekka: Riku Korhonen – Kotirintamamies Apu.fi/Image. 15.4.2008.
Artabanos

**Artabanos** (muinaispersiaksi *Irdabanuš*, eli 500-luvulla eaa.) oli Persian kuninkaan Dareios I:n nuorempi veli. Hänen isänsä oli Hystaspes ja hänellä oli kaksi nuorempaa veljeä Artafernes ja Artanes. Artabanoksesta tuli Baktrian satraappi sen jälkeen kun Dareios oli kaapannut vallan itselleen. Baktrian satraapin virka oli yleensä varattu kruununperilliselle, ja luultavasti Artabanos oli kuninkaan jälkeen seuraavana arvojärjestyksessä niin kauan kuin Dareioksen poika Kserkses I:n oli alaikäinen.

Artabanoksen oli viisi poikaa: Artyphios, Ariomardos, Bassakes, Tigranes ja Tritantaekhmes, jotka kaikki palvelivat sotapäällikköinä Kserkses I:n armeijassa kun tämä hyökkäsi Kreikkaan Persialaissotien aikana.

## Aiheesta muualla
* Artabanus - Livius.org
Errare humanum est

**Errare humanum est** on latinankielinen lentävä lause, joka tarkoittaa suomeksi "Erehtyminen on inhimillistä". Sanonta esiintyy ensimmäisen kerran kirkkoisä Hieronymuksella muodossa *erasse humanum est (Epistulae 57,12)*. Vastaava ajatus löytyy  kreikkalaiselta Theognikselta, ja Cicero käytti sitä muodossa *Cuiusvis hominis est errare; nullius nisi insipientis in errore perseverare* (Kuka tahansa voi erehtyä, mutta vain tyhmyri puolustelee jääräpäisesti erehdystään).

## Lähteet

* 

### Viitteet
Pähkinähiiri

**Pähkinähiiri** eli **pähkinäunikeko** (*Muscardinus avellanarius*) on unikekoihin kuuluva pieni jyrsijä.

## Levinneisyys

Pähkinähiiren levinneisyysalue ulottuu Keski-Euroopan yli itään Volgalle, ja etelään Italiaan, Balkanille ja Turkkiin. Elinympäristöksi kelpaavat kaikenlaiset metsät, alangoilta vuoristojen metsänrajalle saakka.

## Tuntomerkit

Pähkinähiiren ruumis on vain 6–8,5&nbsp;cm pitkä. Tiheän ja lyhyen karvan peittämä häntä on ruumista lyhyempi.

## Lisääntyminen

Naaras saa tavallisesti pari kertaa vuodessa 3–5 poikasta.

## Ravinto

Pähkinähiiren ravinto koostuu pääosin siemenistä ja marjoista. Keväisin niille kelpaavat myös hyönteiset ja muut pienet selkärangattomat.

## Elintavat

Pähkinähiiret elävät perhekunnittain tai pienissä ryhmissä. Aikuiset yksilöt saattavat rakentaa puihin, pensaisiin, linnunpönttöihin tai puunkoloihin kuivasta heinästä itselleen 3–5 kesäpesää, joissa ne vuoron perään lepäilevät. Talvensa ne viettävät lokakuulta huhtikuulle maapesässään kiven alla, jossa ne nukkuvat yksin talviunensa.

## Katso myös
* Unikeko
* Tammihiiri

## Lähteet
* WSOY: Suuri eläinkirja

### Viitteet
Timo Lehkonen

**Timo Lehkonen** (s. 8. tammikuuta 1966 Helsinki) on entinen suomalainen jääkiekkomaalivahti.

Lehkonen pelasi ennen valmentajauraansa jääkiekkoa SM-liigassa maalivahtina. Hän edusti SM-liigassa muun muassa TPS:ää, HPK:ta ja TuToa. Hän on saavuttanut peliurallaan kultaa (TPS), hopeaa sekä pronssia (HPK). Hänet palkittiin parhaalle maalivahdille myönnettävällä Urpo Ylönen -palkinnolla kahdesti. Ensimmäinen tuli TPS:n paidassa kaudella 1988-89, joka päättyi mestaruuteen. Toinen tuli kaudella 1992–1993, jolloin HPK saavutti hopeaa. Timo Lehkonen pelasi numerolla 19.

Peliuransa jälkeen Lehkonen on toiminut valmennustehtävissä. Kaudessa lla 2005–2006 Lehkonen saavutti HPK:ssa apuvalmentajana seuran ensimmäisen Suomen mestaruuden. Toisena apuvalmentajana toimi tuolloin Jari Kaarela ja päävalmentajana Jukka Jalonen. Tammikuussa 2010 Lehkonen nimitettiin HPK-Juniorijääkiekko ry:n valmennuspäälliköksi. Lehkonen siirtyi potkut saaneen Harri Rindellin tilalle HPK:n päävalmentajaksi 22. tammikuuta 2012. Lehkonen on toiminut myös maajoukkueen valmennusryhmässä syksystä 2007 alkaen. Tehtävä maajoukkueessa päättyi kevään 2010 MM-kisojen jälkeen. Timo Lehkonen oli apuvalmentaja Suomen joukkueessa, joka voitti pronssia Vancouverin Olympiakisoissa 2010 ja samoin osana Doug Sheddenin valmennusryhmää, joka voitti pronssia Kanadan MM-kisoissa 2008. Lehkonen aloitti vuonna 2016 Karhu-Kissojen valmennuspäällikkönä. Lehkonen toimi apuvalmentajana Suomen nuorten maailmanmestaruuden voittaneessa joukkueessa 2016. MM-turnauksen jälkeen Lehkonen siirtyi Karhu-Kissojen valmennuspäälliköksi.

Timo Lehkosen veli on Ismo Lehkonen, joka on toiminut muun muassa HIFK:n ja Rauman Lukon päävalmentajana sekä TuTon päävalmentajana vuodesta 2004 alkaen.

## Lähteet

## Aiheesta muualla
*
Beneath the Remains

**Beneath the Remains** on brasilialaisen thrash metal -yhtye Sepulturan kolmas täyspitkä albumi ja neljäs studiojulkaisu, joka nauhoitettiin ja miksattiin Rio de Janeirossa vuonna 1988.

Tunnetun metallituottaja Scott Burnsin ansiosta paranneltu tuotanto sekä Roadrunner Recordsin mahdollisuus saattaa albumi maailmanlaajuiseen levitykseen edesauttoivat yhtyeen suosiota huomattavasti.

## Kappalelista
Kaikki kappaleet säveltänyt Sepultura.

#
#
#
#
#
#
#
#
#

**Vuoden 1997 uusintapainos**
#
#
#

## Kokoonpano
* Igor Cavalera – rummut
* Max Cavalera – laulu, rytmikitara, miksaus
* Andreas Kisser – soolokitara
* Paulo Jr. – basso

### Muut tekijät
* Scott Burns – tuottaja, äänittäjä, miksaaja
* Monte Conner – vastaava tuottaja
* Antoine Midani – apulaisäänittäjä
* Tom Morris – miksaaja
* Kelly Shaefer (Atheist) – taustalaulu raidalla 3
* John Tardy (Obituary) – taustalaulu raidalla 3
* Scott Latour – taustalaulu raidalla 3
* Francis Howard – taustalaulu raidalla 3
* Michael R. Whelan – kansitaide ("Nightmare in Red")
* Wesley H. Raffan – valokuvaus
* Mark Weiss – valokuvaus
* Eric de Haas – valokuvaus
* Jeff Daniel – tuottaja, vuoden 1997 uudelleenjulkaisu
* George Marino – masterointi, vuoden 1997 uudelleenjulkaisu
* Don Kaye – kansitekstit, vuoden 1997 uudelleenjulkaisu

## Aiheesta muualla
* 
*
Saksan Grand Prix 2000

**Saksan Grand Prix 2000** oli Formula 1 -kauden 11. osakilpailu, joka ajettiin 30. heinäkuuta 2000 Saksan Hockenheimringillä. Kilpailun voitti ruudusta 18 kilpailuun lähtenyt Rubens Barrichello. Voitto oli Barrichellolle uran ensimmäinen, ja Brasilian kansallislaulu soi ensi kertaa sitten Ayrton Sennan viimeisen voiton, ja tämä sai Barricellolle kyyneleet silmiin kansallislaulun aikana.

Kesken kilpailun radalle juoksenteli Mercedeksen entinen työntekijä Robert Selhi, joka protestoi saamiaan potkuja tekemällä Hockenheimin rata-aitaan reiän ja tunkeutumalla rata-alueelle kesken kisan. Hänen vuokseen turva-auto tuli radalle, ja McLareneiden ylivoimainen kaksoisjohto hupeni olemattomiin. 

## Tulokset

## Lähteet
Italian Grand Prix 2000

**Italian Grand Prix 2000** (virallisesti **LXXI Gran Premio Campari d'Italia**) oli Formula 1 -kauden 2000 14. osakilpailu, joka ajettiin 10. syyskuuta 2000 Monzan moottoriradalla Italiassa. Kilpailun voitti Michael Schumacher, jolle voitto oli kauden kuudes.

## Kilpailu
Toisesta ruudusta lähtenyt Rubens Barrichello sai huonon lähdön, minkä takia Mika Häkkinen onnistui nousemaan kolmannesta ruudusta toiseksi aivan Michael Schumacherin kantaan. Barrichellon vaisun lähdön takia myös David Coulthard ja Jarno Trulli onnistuivat nousemaan hänestä ohi.

Heti ensimmäiseen shikaaniin tultaessa Eddie Irvine ajoi ulos ja joutui keskeyttämään. Samassa mutkassa muun muassa Mika Salo ajoi shikaanin suoraksi. 

*Variante della Roggia* -mutkaan tultaessa Jordan-tallin Heinz-Harald Frentzen ajoi kovaa tallikaverinsa Jarno Trullin auton vasempaan takareunaan ja hieman myös Barrichellon autoon. Kaikkien kolmen autot pyörähtivät ja veivät myös Coulthardin auton ulos. Romua lensi ympäriinsä ja samalla paikalle tulleista peräpään autoista Pedro de la Rosa osui luultavasti Johnny Herbertin takapyörään. Hänen autonsa lensi melko korkealle ilmaan ja laskeutui samaan paikkaan kuin mihin juuri äsken keskeyttäneet autot olivat joutuneet. De la Rosan auto tuli todella vaarallisesti alas, sillä se lensi Coulthardin auton yli ja laskeutui Barrichellon auton viereen oikealle kyljelleen. Kaikki kuljettajat säilyivät onnettomuudesta kuitenkin ilman fyysisiä vaurioita. Onnettomuuden seurauksena turva-auto kutsuttiin radalle.

Vaikka kaikki kuljettajat selvisivätkin ilman vaurioita, Frentzenin autosta irronnut rengas osui ratavirkailija Paolo Gislimbertiin. Ratavirkailijaa yritettiin elvyttää radan reunalla, mutta hän menehtyi saamiinsa vammoihin. Ratavirkailija oli kuollessaan 33-vuotias. Kyseessä oli ensimmäinen kuolonuhri Formula 1:ssä sitten Ayrton Sennan ja kauden 1994.

Kierroksella 11 turva-auto sammutti kattovalonsa merkiksi siitä, että se tulisi varikolle kyseisellä kierroksella. Parabolica-mutkaa edeltäneellä suoralla kärjessä ajanut Michael Schumacher jarrutti rajusti, ilmeisesti kerätäkseen autot yhteen jonoon. Tilanne tuli kuudennella sijalla olleelle Jenson Buttonille pienoisena yllätyksenä, eikä hän ehtinyt jarruttaa. Hän ohjasi autonsa radan vasemmanpuoleiselle nurmikolle ja törmäsi hieman seinään. Auton ripustukset kuitenkin hajosivat tarpeeksi, eikä hän pystynyt enää jatkamaan matkaa.

Michael Schumacher kasvatti eroa toisena ajaneeseen Häkkiseen, joka ei pysynyt Schumacherin vauhdissa. Arrows-tallin Jos Verstappen ajoi hyvää kilpailua, ja oli välillä jopa sijalla kolme. Schumacher ajoi voittoon ja Häkkinen oli toinen. Häkkinen ajoi kilpailun nopeimman kierroksen ajalla 1,25.595.

## Tulokset

## Lähteet
Yhdysvaltain Grand Prix 2000

**Yhdysvaltain Grand Prix 2000** oli Formula 1 -sarjan 15. osakilpailu, joka ajettiin 24. syyskuuta 2000 Indianapolis Motor Speedwayn radalla. Kilpailun voitti Michael Schumacher, jolle voitto oli kauden seitsemäs. Kyseessä oli ensimmäinen Yhdysvaltain Grand Prix sitten kauden 1991, jolloin ajettiin Phoenixissa.

Kilpailun startti oli erikoinen, sillä kaikki viisi lähtövaloa paloivat yhtä aikaa hieman tavallista kauemmin. Tästä syystä toisesta ruudusta lähtenyt David Coulthard otti vahingossa varaslähdön ja sai siitä stop and go -rangaistuksen. Coulthard ajoi kilpailun nopeimman kierroksen ajalla 1,14.766.

Kilpailu muistetaan suomalaisittain Mika Häkkisen keskeytyksestä moottorivikaan, mikä toimi kauden käännekohtana. Schumacher nousi MM-sarjassa kahdeksan pisteen johtoasemaan ja ratkaisi mestaruuden seuraavassa kilpailussa Japanin Suzukassa.

## Tulokset

## Muuta
* Indianapolisin 1. kilpailu.
* Alexander Wurzin 50. kilpailu.
* Michael Schumacherin 30. paalupaikka.

## Lähteet
* http://koti.mbnet.fi/janir/2000/usa.html
Japanin Grand Prix 2000

**Japanin Grand Prix 2000** oli Formula 1 -sarjan osakilpailu, joka ajettiin 8. lokakuuta 2000 Suzukan radalla. Kilpailun voitti Michael Schumacher, joka varmisti itsellensä maailmanmestaruuden. Mestaruus oli Schumacherille kolmas, mutta ensimmäinen Ferrarilla saavutettu, ja ensimmäinen vuoteen 2004 kestäneestä viiden mestaruuden putkesta.

Mika Häkkinen ajoi kilpailun nopeimman kierroksen ajalla 1,39.189.

## Tulokset

## Lähteet
Malesian Grand Prix 2000

**Malesian Grand Prix 2000** oli Formula 1 -sarjan osakilpailu, joka ajettiin 22. lokakuuta 2000 Sepangin radalla. Kyseessä oli kauden 2000 viimeinen kilpailu ja sen voitti Michael Schumacher ennen David Coulthardia ja Rubens Barrichelloa.

Mika Häkkisen kilpailu meni heti alussa pieleen varaslähdön takia.

## Tulokset

## Muuta
* Jenson Buttonin viimeinen kilpailu Williamsilla.
* Alexander Wurzin viimeinen kilpailu Benettonilla.
* Mika Salon viimeinen kilpailu Sauberilla.
* Ricardo Zontan viimeinen kilpailu BAR:lla.
* Nick Heidfeldin viimeinen kilpailu Prostilla.
* Pedro de la Rosan viimeinen kilpailu Arrowsilla.
* Marc Genén viimeinen kilpailu Minardilla.
* Gaston Mazzacanen viimeinen kilpailu Minardilla.
* Johnny Herbertin uran viimeinen kilpailu.
* Pedro Dinizin uran viimeinen kilpailu.

## Lähteet
SWAT 4: The Stetchkov Syndicate

**SWAT 4: The Stetchkov Syndicate** on Irrational Gamesin kehittämä laajennusosa *[[SWAT 4]]* -ammuntapeliin. Laajennusosa on ensimmäinen laajentava lisäosa, joka on julkaistu vuonna 2006. Se sisältää seitsemän uutta tehtävää, jotka käsittelevät Stetchkovin venäläistä rikollisperhettä.

Mukaan on lisätty seitsemän uutta asetta, kolme lisävarustetta ja uusia tehtävätyyppejä. Myös pelattavuutta on muokattu, sillä nyt pelaaja kykenee lyömään nyrkillä yhteistyöhaluttomia henkilöitä ja "antautuneet" epäillyt voivat paeta, mikäli heitä ei vahdi tai pidätä. Tazer-aseeseen on tullut uusi ns. stun gun toiminto, joka toimii kun ase on valittuna ja lyö henkilöä. Tekoälylle annettuja käskyjä ei ole pakko laittaa heti käytäntöön, vaan niitä saa pidäteltyä, kunnes myöntää erityisen toimeksiantoluvan.

Yksinpelin viilauksiin kuuluu muun muassa se, että nyt lähes kaikissa lisäosan pelattavissa tehtävissä on kuunneltavissa hätäpuhelunauha. Aikaisemmin emopelissä hätäpuhelunauha oli kuunneltavissa vain muutamissa tehtävissä.

Moninpelin laajennuksiin lukeutuu uusi pelimuoto, Smash and Grab, kommunikointia helpottava VoIP ja tilastojen rekisteröimisen myötä kehittynyt uusi ranking-järjestelmä. Yhteistyöpelitila tukee kymmentä pelaajaa, jolloin henkilöt jaetaan kahtia viiden hengen joukkueisiin. Tiimillä on nyt myös mahdollisuus äänestää yksi pelaajista johtajaksi, jolloin kukaan muu ei kykene antamaan pikavalikon välityksellä käskyjä.

## Aiheesta muualla
*
Mickey Rooney

**Mickey Rooney** (alkuperäinen nimi **Joseph Yule Jr.**; 23. syyskuuta 1920 Brooklyn, New York, Yhdysvallat – 6. huhtikuuta 2014 Studio City, Kalifornia) oli yhdysvaltalainen näyttelijä. Hänet muistetaan Hollywoodin kulta-aikojen näyttelijänä 1930–1940-luvuilta, jonka elokuvaura kesti 86 vuotta.

Vaudevilleperheeseen syntynyt Rooney aloitti esiintymisen jo 17 kuukauden ikäisenä. Elokuva-alalle hän siirtyi vuonna 1926. Rooney tuli tunnetuksi Mickey McGuire -hahmona, ja hän käytti jonkin aikaa oikean nimensä sijaan Mickey McGuirea. Vuonna 1932 hän kuitenkin muutti nimensä virallisesti Mickey Rooneyksi. Noihin aikoihin Rooney tapasi Walt Disneyn, ja myöhemmin hän kertoi, että Mikki Hiiri (Mickey Mouse) olisi nimetty hänen mukaansa. Lisäksi Rooney väitti, että hän olisi keksinyt Marilyn Monroelle tämän taiteilijanimen.

Mickey Rooney esiintyi lukuisissa (yli 300 nimikettä) elokuvissa ja televisiosarjoissa ja teki dubbauksia animaatioihin. Vuodesta 1926 lähtien hän esiintyi vuotta 1945 lukuun ottamatta joka vuosi vähintään yhdessä elokuva- tai televisioroolissa. Hänen tunnetuin roolinsa on nuoren Andy Hardyn rooli kuudessatoista elokuvassa 1938–1958.

Rooney oli naimisissa kahdeksan kertaa, ja hänellä on yhdeksän lasta.

## Palkinnot
*Young Artist Awards, 1991, entisen lapsitähden elämäntyöpalkinto
*Walk of Fame 1960, 1984
*Pocono Mountains -elokuvajuhlat 2004 elämäntyöpalkinto
*Giffonin elokuvajuhlaien Francois Truffaut -palkinto 1996
*Kultainen maapallo 1964, 1982
*Primetime Emmy 1982
*Oscar-palkinto yhdessä Deanna Durbinin kanssa 1939
*Oscar-palkinto elämäntyöstä 1983 

## Lähteet

## Aiheesta muualla

*Viralliset sivut 
*Mickey Rooneyn muistokirjoitus Helsingin Sanomissa
Atossa

**Atossa** (muinaispersiaksi *Hutaosa*, noin 550 eaa. – 475 eaa.) oli Persian kuninkaan Kyyros Suuren tytär. Hän meni naimisiin Dareios I:n kanssa sen jälkeen kun tämä oli kaapannut vallan vuonna 521 eaa. Ennen tätä Atossa oli naimisissa veljensä tai velipuolensa Smerdiin kanssa, joka hallitsi lyhyen ajan vuonna 521 eaa. Kaapattuaan vallan Dareios nai myös Atossan siskon Artystoneen ja Smerdiin tyttären Parmyksen.

Dareios ja Atossa saivat yhteensä neljä lasta:
* Kserkses I, Persian kuningas 485 eaa. – 465 eaa.
* Masistes, ehkä sama henkilö kuin Kserkseen sotapäällikkö Ariamenes.
* Akhaemenes, Egyptin satraappi, jonka egyptiläiset tappoivat vuonna 459.
* Hystaspes, Baktrian satraappi.

Atossa oli Herodotoksen mukaan elossa, kun Kserkseestä tuli kuningas.

## Aiheesta muualla
*Atossa - Livius.org
Detroitin katurata

**Detroitin katurata** oli katurata Detroitissa, Michiganissa. Siellä ajettiin Formula 1 -kilpailuja vuosina 1982–1988 ja CART -sarjaa 1989–1991.

Ensimmäisen kilpailun voitti John Watson 17. lähtöruudusta. Seuraavana vuonna hän voitti 22. ruudusta.

Kapea rata aiheutti monia keskeytyksiä autojen törmätessä suojavalliin. F1-vuosina ainakin puolet autosta keskeytti, mutta 1984 kisassa 20 autoa jäi saapumatta maaliin.

1985 kilpailun voitti Keke Rosberg. Sen jälkeen Ayrton Senna voitti viimeiset kolme kisaa putkeen.

Vuodeksi 1989 kilpailu siirrettiin Phoenixiin. Tämän jälkeen radalla ajettiin kolme kertaa CART -sarjaa.

## Formula 1 -voittajat
Formula 1 -kilpailujen voittajat:

## Lähteet
Gyges

**Gyges** voi viitata seuraaviin hahmoihin:
* Gyges, yksi kolmesta Hekatonkheireksesta kreikkalaisessa mytologiassa
* Gyges, Lyydian kuningas
Hoitovirhe (albumi)

**Hoitovirhe** on kuopiolaisen industrial metal -yhtyeen Turmion Kätilöiden debyyttialbumi vuodelta 2004. 

## Kappaleet
#
#
#
#
#
#
#
#
#
#
#

## Singlet

### ''Teurastaja''
# "Teurastaja"
# "4 Käskyä"

### ''Verta ja lihaa''
# "Verta ja lihaa"
# "Volvot ulvoo kuun savuun" (Sielun veljet -cover)

## Arviot
* Imperiumi.net: 8–/10
* Soundi: 

## Lähteet
David Knight

**David "Knighter" Knight** (s. 31. toukokuuta 1978 Mansaari, Yhdistynyt kuningaskunta) on brittiläinen endurokuljettaja. Hän on voittanut lajissaan kolme maailmanmestaruutta Enduro 3 -luokassa vuosina 2005, 2006 ja 2010.

"Knighter" kilpaili ensimmäisen moottoripyöräkilpailunsa jo 4-vuotiaana, kotisaarellaan järjestetyssä trialkilpailussa. 

Vuonna 2001 hän sijoittui enduron 250-kuutioisten 2-tahtisessa luokassa MM-hopealle Juha Salmisen jälkeen oltuaan 10 kertaa palkintokorokkeella 11 osakilpailussa, mutta voittoa ei tullut. Seuraavana vuonna hän ajoi jälleen hopealle ja samassa luokassa, mutta tällä kertaa Samuli Aron jälkeen. Knight voitti kauden avauskilpailut Espanjassa, mutta Aro vastasi siihen voittamalla kauden 12 viimeisestä kilpailusta yhtä lukuun ottamatta kaikki.

Kaudella 2003 hän ajoi enduron MM-sarjassa 500-kuutioisissa sekä samalla AMA GNCC -sarjaa. Molemmissa hän oli neljäs. Seuraavalle kaudelle hän siirtyi E3-luokkaan ja ajoi taas Samuli Aron jälkeen toiseksi MM-sarjassa, voittamalla Ranskan ja Saksan osakilpailun.

Kun Aro siirtyi kaudeksi 2005 E2-luokaan, ja MM-sarjassa edelliskaudella kolmanneksi ajanut Iván Cervanteskin E1-luokkaan oli Knightille "katettu pöytä". Hän voitti kauden 18 kilpailusta kaikkiaan 17, keräten 76 pistettä enemmän, kuin ainoan Knighterin ei-voittaman kilpailun voittanut Marko Tarkkala (447–371). Seuraavalla kaudella Knight oli vielä ylivoimaisempi, voittaen kauden kaikki osakilpailut sortumatta kauden aikana oikeastaan kertaakaan virheisiin. Knight kilpaili kauden 2007 Yhdysvaltain GNCC-sarjassa, jonne hän siirtyi Juha Salmisen tilalle.

## Aiheesta muualla
*David Knightin viralliset kotisivut
Eric Johnson

**Eric Johnson** voi viitata ainakin seuraaviin henkilöihin:

*Eric Johnson (s. 1954), yhdysvaltalainen kitaristi
*Eric Johnson (1897–1978), brittiläinen poliitikko
*Eric Johnson (s. 1979), kanadalainen näyttelijä
*Eric Johnson (s. 1976), yhdysvaltalainen amerikkalaisen jalkapallon pelaaja, sisempi laitahyökkääjä
*Eric Johnson (s. 1998), yhdysvaltalainen amerikkalaisen jalkapallon pelaaja, puolustuksen linjapelaaja
*Eric Vale (s. 1974), yhdysvaltalainen ääninäyttelijä, joka on käyttänyt myös nimeä Eric Johnson.

## Katso myös
* Erik Johnson (s. 1988), yhdysvaltalainen jääkiekkoilija